## MODELI PËR DOKUMENTIN KONSULTATIV

Për draftin e Projektligjit

“ Projektligj “Për disa shtesa dhe ndryshime në ligjin nr.7975, datë 26.7.1995 “Për barnat narkotike dhe lëndët psikotrope”, të ndryshuar”

|  |
| --- |
| Në vijim të nismës për draftimin e Projektligjit “Projektligj “Për disa shtesa dhe ndryshime në ligjin nr.7975, datë 26.7.1995 “Për barnat narkotike dhe lëndët psikotrope”, të ndryshuar””, mirëpriten për të përcjellë komente të gjithë personat e interesuar lidhur me industrinë e barnave narkotike të cilat përftohen nga përpunimi i subtancave psikotrope dhe organizatat joqeveritare që veprojnë në fushën e kërkimit mbi këto lëndë si dhe biznesi farmaceutik. |

Kohëzgjatja e konsultimeve:

|  |
| --- |
| 26.04.2023 – 24.05.2023  |

Si të përgjigjeni:

|  |
| --- |
| Palët e interesuara mund të kontaktojnë duke postuar komentet në në RENJKP dhe nëpërmjet komunikimit shkresor zyrtar në adresën: Ministria e Shëndetësisë dhe Mbrojtjes Sociale, Rruga e Kavajës.  |

Kontakti:

|  |
| --- |
| Koordinator për Konsultimin Publik Znj. Vojsava Gjoliku Vojsava.Gjoliku@shendetesia,gov.al  |

Datat dhe vendet e takimeve publike:

|  |
| --- |
| Palët e interesuara mund të kontaktojnë duke postuar komentet në në RENJKP dhe nëpërmjet komunikimit shkresor zyrtar në adresën: Ministria e Shëndetësisë dhe Mbrojtjes Sociale, Rruga e Kavajës. |

Sfondi i propozimit legjislativ

|  |
| --- |
| Me anë të këtij projektligji synohet përditësimi i tabelave të klasifikimit të barnave narkotike dhe lëndëve psikotrope, me parashikimet e fundit të Bordit Ndërkombëtar të Kontrollit të Narkotikëve.Kjo politikë propozohet gjithashtu edhe me qëllimin për të hamornizuar parashikimet e veçanta që për kultivimin e bimës së cannabis për qëllime industriale dhe mjekësore me ato aktuale për bimën e cannabis në legjislacionin kuadër të barnave narkotike dhe lëndëve psikotrope. |

Propozimet

|  |
| --- |
| Në Ligjin Nr.7975, datë 26.7.1995 “Për barnat narkotike dhe lëndët psikotrope”, të ndryshuar, bëhen shtesat dhe ndryshimet si më poshtë vijon: **Neni 1**Kudo në tekstin e ligjit, termat “Ministri i Shëndetësisë dhe Mbrojtjes së Mjedisit” dhe “Ministri i Shëndetësisë” zëvendësohet me “*ministri përgjegjës për shëndetësinë*”, “Ministri i Bujqësisë dhe Ushqimit” zëvendësohet me “*ministri përgjegjës për bujqësinë dhe ushqimin*” dhe “Ministri i Rendit Publik” zëvendësohet me “*ministri përgjegjës për rendin dhe sigurinë publike*”. **Neni 2**Në fund të nenit 4, shtohet paragrafi me përmbajten si më poshtë:*“Përjashtim nga rregulli për “Tabela I” bëhet për bimën e kanabisit dhe nënproduktet e saj për të cilat zbatohen dispozita ligjore në fuqi sipas legjislacionit përkatës për kontrollin e kultivimit dhe përpunimit të bimës së kanabisit dhe prodhimit të nënprodukteve të saj për qëllime mjekësore dhe industriale.”***Neni 3**Neni 9 riformulohet si vijon: *“Në Republikën e Shqipërisë ndalohen kultivimi i Papaver somniferum për prodhimin e opiumit dhe të kashtës, kultivimi i bimës së kokës (Erythroxylon coca) për prodhimin e alkaloideve e të lëndëve aromatike.**Kultivimi dhe përpunimi i bimës së cannabisit dhe prodhimi i nënprodukteve të saj për qëllime mjekësore dhe industriale rregullohet sipas legjislacionit të posaçëm, të miratuar për këtë qëllim.”* **Neni 4**Pas paragrafit të parë, të Nenit 11, shtohet paragrafi i dytë me përmbajtjen si më poshtë: “*Neni 11**Përjashtim nga parashikimet e paragrafit të parë të këtij Neni bëhet për bimën e kanabisit dhe nënproduktet e saj për të cilat zbatohen dispozita ligjore në fuqi sipas legjislacionit përkatës për kontrollin e kultivimit dhe përpunimit të bimës së kanabisit dhe prodhimit të nënprodukteve të saj për qëllime mjekësore dhe industriale*”. **Neni 5**Në paragrafin e dytë, të Nenit 17, termi “ndihmës farmacist” zëvendësohet me “*farmacist*”. **Neni 6**Paragrafi i parë, i nenit 103, riformulohet si më poshtë: “*Skema e klasifikimit dhe Tabelat I, II, dhe III, të Ligjit Nr. 7975, datë 26.07.1995 “Për barnat narkotike dhe lëndët psikotrope”, të ndryshuar” zëvendësohen me skemën e klasifikimit dhe tabelat I, II, dhe III sipas këtij ligji dhe është pjesë përbërëse e tij”*.  |

Pyetjet

|  |
| --- |
| Mirëpriten komente lidhur me pyetjet e mëposhtme: * Cili do të ishte ndikimi i propozimeve tona në jetën, biznesin dhe punën tuaj të përditshme?
* Mendoni që duhet të shtohen masa të tjera lidhur me monitorimin e lëndëve narkotike?
 |